Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 205/13/5502	Čadca, 11.3.2013
EEČ : 2-37-50-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
     že ako otec detí XXXXX, nar. XXXXX a XXXXX, nar. XXXXX, ktorý sú vo výchove a starostlivosti u svojej matky XXXXX, nar. XXXXX, bytom XXXXX - Vyšná XXXXX č. 611, okr. XXXXX, si úmyselne riadne neplnil svoju vyživovaciu povinnosť, k vyživovacej povinnosti bol zaviazaný právoplatným rozsudkom Okresného súdu v Čadci pod sp. zn. 10C 202/2004 zo dňa 21.04.2005, právoplatný 18.05.2005 a to prispievať na syna Mariána mesačne 2.000,- Sk (66,38 €) a na syna Patrika 1.600,- Sk (53,11 €) mesačne na výživnom, ktoré mal platiť vždy do 15. dňa v mesiaci vopred k rukám matky, neplatil výživné v dobe od mesiaca júl 2010, čím za uvedené obdobie  na výživnom dlhoval  3.704,19 € a skutok spáchal hoci bol rozsudkom Okresného súdu v Čadci sp. zn. 3T 31/2010 z 31.05.2010, právoplatný 15.07.2010 uznaný vinným z prečinu zanedbania povinnej výživy podľa § 207 odsek 1 Trestného zákona.

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa Okresného riaditeľstva PZ, OKP XXXXX pod ČVS:ORP-65/OVK-CA-2013 zo dňa 22.02.2013 bolo podľa § 199 odsek 1 Trestného poriadku začaté trestné stíhanie a zároveň podľa § 206 odsek 1 Trestného poriadku vznesené obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno b), písmeno c) Trestného zákona Trestného zákona na tom skutkovom základe, ako je uvedené vo výrokovej časti tohto uznesenia.
     
Vyšetrovateľ Okresného riaditeľstva PZ, OKP XXXXX dňa 11.03.2013 predložil spis s návrhom na zastavenie trestného stíhania podľa § 215 odsek 1 písmeno d) Trestného poriadku, pretože obvinený XXXXX zomrel.

Bolo zistené, že obvinený XXXXX dňa 01.03.2013 zomrel v obci XXXXX, okres XXXXX. Zároveň Matričný úrad obce XXXXX vydal úmrtný list XXXXX, ktorého úmrtie je zapísané vo zväzku č. 4, ročník 2013, strana 85 poradové číslo 4..  

V tejto súvislosti poukazujem na ustanovenie § 9 odsek 1 písmeno d) Trestného poriadku, podľa ktorého trestné stíhanie nemožno začať a ak bolo už začaté, nemožno v ňom pokračovať a musí byť zastavené, proti tomu kto zomrel alebo bol vyhlásený za mŕtveho. 

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné s poukazom na ustanovenie § 9 odsek 1 Trestného poriadku. 

Vzhľadom na to, že páchateľ skutku zomrel, nie je možné v trestnom stíhaní vedenom voči jeho osobe pokračovať a trestné stíhanie musí byť zastavené a preto som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor